钦定古今图书集成/明伦汇编/皇极典/第204卷 > 《睿宗即位赦制》苏颋
## 钦定古今图书集成/明伦汇编/皇极典/第204卷 > 《睿宗即位赦制》苏颋

门下：“朕闻自古帝王，光膺图箓，则尊尊亲亲之义，著
于典谟，谅在至公，盖非获已。我大唐乘时抚运，累圣
重光，当四海之乐推，受三灵之眷命。大行皇帝奄弃
㝢县，痛结仇雠，朕志扫巨逆，保宁嗣主。今皇帝哀茕
在疚，托于朕躬，勤恳再三，愿成兹意。朕以不德，猥承
丕绪，念今追昔，载感于怀。若涉大川，罔知修济。思荷宗祧之业，属此惟新。式扬涣汗之恩，与之更始。可大
赦天下。”